*ՀԱՎԵԼՎԱԾ՝*

**Հայաստանի Հանրապետության**

**Շիրակի մարզի Գյումրի համայնքի**

**ավագանու 2025 թվականի**

**-ի N -Ա որոշման**

**ՈՒՂԵՐՁ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆԸ**

1988 թվականի ավերիչ երկրաշարժը խոր հետք է թողել Գյումրու և գյումրեցիների տնտեսական, սոցիալական, ժողովրդագրական, հոգեբանական պատկերի վրա։ Ու թեև արվել են զգալի աշխատանքներ երկրաշարժի հետևանքները վերացնելու համար, այդուհանդերձ դեռևս շրջանառության մեջ է մնացել «աղետի գոտի» հասկացությունը, դեռևս կան տնակներում ապրողներ, դեռևս կան անօթևանների խնդիրներ։

Հիմք ընդունելով միջազգային ու տեղական փորձը՝ Գյումրու զարգացմանը կարող է նպաստել ազատ տնտեսական գոտու (ԱՏԳ) և «ազատ քաղաքի» ռեժիմի անցնելու մոդելը։ Մինչև այժմ եղել են ծրագրեր, ընդունվել են կառավարության որոշումներ, սակայն ԱՏԳ հարցը մնացել է թղթի վրա։

 Այն, ինչ առաջարկվում է ստեղծել Գյումրիում, տարբերվելու է մյուսներից, քանզի ներդվելու է նաև, այսպես կոչված, ԱԶԱՏ ՔԱՂԱՔԻ մոդելը։

ԱԶԱՏ ՔԱՂԱՔԻ գաղափարը Գյումրին հարկային դրախտավայրի վերածելուն է միտված։ Ըստ այդմ՝ Գյումրիում գրանցված և Գյումրիում գործող տնտեսվարողները, որոնք ունեն բացառապես Գյումրիում հաշվառված աշխատողներ, կստանան հարկային արտոնություններ։

Ազատ տնտեսական գոտու և ազատ քաղաքի ռեժիմները պետք է գործեն 25 տարով։ Այդպիսով զարգացման նոր հնարավորություններ կստեղծվեն ոչ միայն Գյումրիի, այլ նաև Շիրակի մարզի ու ողջ Հայաստանի տնտեսության համար։ Գյումրին կկատարի լոկոմոտիվի դեր։

**Գյումրի համայնքում ազատ տնտեսական գոտու ստեղծմամբ ակնկալվող արդյունքներն են՝**

* քաղաքի զարգացում,
* ավելի քան 15․000 նոր աշխատատեղ,
* շուրջ 500 միլիոն դոլարի ներդրում,
* գիտակրթական առաջընթաց։

Հաշվի առնելով վերոգրյալը՝ Գյումրի համայնքի ավագանին պահանջում է Հայաստանի Հանրապետության կառավարությունից՝ Գյումրի համայնքի ամբողջ տարածքում ստեղծել ազատ տնտեսական գոտի։